OpenLLM-France/wikimedia huggingface dataset:
# Ceratophrys ornata

Ceratophrys ornata és una espècie de granota de la família Leptodactylidae típica d'Amèrica del Sud.

## Característiques

Té una enorme boca i ulls sortints amb dues petites protuberàncies en el cap semblants a "banyes". Les femelles poden mesurar fins a 14-15 cm i els mascles 10 cm (excloses les potes). L'esperança de vida és de 6 a 7 anys, no obstant això, hi ha alguns casos en què arriben a viure fins a deu. El tret més prominent de les granotes és la seva enorme boca que ocupa pràcticament la meitat del seu cos. La seva coloració és verda brillant, encara que també n'hi ha de color verd fosc, parcialment negres i fins i tot exemplars albins. La seva part inferior és de color groguenc o blanc. És difícil distingir els mascles de les femelles, atès que l'únic dimorfisme sexual existent entre ambdós sexes és la grandària i que els mascles poden presentar les seves goles de pigmentació més fosca.
S'alimenta de petits vertebrats com amfibis, mamífer i petits ocells.

## Distribució i hàbitat

Habita a l'Argentina (Província de Misiones, Província de Corrientes, Província de Santa Fe, Entre Ríos i part de Buenos Aires), Uruguai (Rocha i San José) i el sud del Brasil (Rio Grande do Sul). Viu a una altitud entre el 0 i els 500 metres.

## Estat de conservació

La seva població està en decreixement degut bàsicament a la pèrdua del seu hàbitat natural (tant per l'expansió de l'agricultura com per la urbana) i la captura pel comerç de mascotes exòtiques.

## Referències

* ↑ «Ceratophrys ornata (Bell 1843) - Encyclopedia of Life». [Consulta: 31 març 2023].
* 1 2 Frost, Darrel. «Amphibian Species of the World 6.1, an Online Reference» (en anglès). American Museum of Natural History. [Consulta: 31 març 2023].
* 1 2 3 4 «Ornate Horned Frog» (en anglès americà). Honolulu Zoo Society. [Consulta: 31 març 2023].
* ↑ «Longevity Records: Life Spans of Mammals, Birds, Amphibians, Reptiles, and Fish». [Consulta: 31 març 2023].
* ↑ «Ceratophrys ornata (escuerzo común, escuerzo adornado - Ornate Horned Frog) | SIB, Parques Nacionales, Argentina» (en castellà). Sistema de Información de Biodiversidad de la Administración de Parques Nacionales, Argentina. [Consulta: 31 març 2023].
* 1 2 Kwet, Alex; Skuk, Gabriel; Silvano, Débora. «UICN Red List - Ceratophrys ornata» (en anglès). UICN Red List. [Consulta: 23 març 2031].
* ↑ Deutsch, Camila; Bilenca, David; Agostini, Gabriela. «In Search of the Horned Frog (Ceratophrys ornata) in Argentina: complementing field survey swIth citizen science» (en castellà). Herpetological Conservation and Biology 12(3):664–672, 16-12-2017. [Consulta: 23r abril 2001].
* ↑ Sandmeier, Franziska. «AmphibiaWeb - Ceratophrys ornata» (en anglès), 12-03-2001. [Consulta: 31 març 2023].
# Osteocephalus exophthalmus

Osteocephalus exophthalmus és una espècie de granota endèmica de Guyana.

## Referències

* Reynolds, R., Hoogmoed, M., MacCulloch, R. & Gaucher, P. 2004. Osteocephalus exophthalmus. Llista Vermella d'Espècies Amenaçades de la UICN 2006. Consulta: 7 de gener de 2008.
# Jove sostenint una calavera

Jove sostenint una calavera és un quadre del pintor neerlandès Frans Hals. Està realitzat en l'oli sobre tela. Va ser pintat cap a 1626. El 1980 el va adquirir la National Gallery de Londres, on s'exhibeix amb el títol de Young Man holding a Skull (Vanitas).
Aquesta pintura no és un retrat, sinó una al·legoria de la vanitat, com recorda la calavera que sosté el jove, record de la transitorietat de la vida i la certesa de la mort. L'advertència del quadre és, per tant, que s'ha de pensar en la mort a tota hora, fins i tot durant la joventut.
Frans Hals segueix aquí un tema tradicional de la pintura holandesa: la representació de joves amb calaveres, com pot veure's ja en gravats de principis del segle xvi. El van adoptar també els caravaggistes de l'escola d'Utrecht, vestint els seus models amb roba exòtica. No obstant això, Hals s'aparta d'ells perquè no adopta un fons fosc, sinó clar, i la figura no es desenvolupa des de la foscor cap a la llum.
Destaca igualment en aquesta pintura l'habilitat del pintor a l'hora de representar la mà, estesa, i el crani, ja en la superfície del quadre.

## Referències

* 1 2 3 Hermann Bauer, “El Barroco en los Países Bajos” en Los maestros de la pintura occidental, Taschen, 2005, pàg. 295, ISBN 3-8228-4744-5
# Baltschieder

Baltschieder és un municipi del cantó suís del Valais, situat al districte de Visp.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Cal Peirot

Cal Peirot és una masia del Sant Joan de Montdarn, al municipi de Viver i Serrateix (Berguedà) inclosa en l'Inventari del Patrimoni Arquitectònic de Catalunya.

## Descripció

Masia orientada al SE del tipus II segons la classificació de J. Danés, amb coberta a doble vessant i el carener perpendicular a la façana. Consta de planta i pis i golfes i es troba ampliada per un dels laterals, fet que li dona un aspecte basilical. La porta és adovellada d'arc de mig punt i la resta d'obertures són allindanades. Al cantó esquerre hi ha un gran arc de mig punt cegat. Es troba en força mal estat.

## Història

En el Fogatge de 1553 apareix esmentat a Montdarn en Pere Peyrot.

## Referències

* 1 2 «Cal Peirot». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 28 febrer 2016].
# Clot de Carabasser

El Clot de Carabasser és un clot del terme municipal de Conca de Dalt, a l'antic terme d'Hortoneda de la Conca, al Pallars Jussà. Pertany a l'àmbit de l'antic poble d'Herba-savina.
Està situat a la partida de Carabasser, a llevant d'Herba-savina, prop del límit municipal amb Abella de la Conca. És entre el Serrat del Pou (ponent) i el Serrat de la Malallau (llevant), a la dreta del riu de Carreu.

## Enllaços externs

* Institut Cartogràfic de Catalunya; cal fer dos passos d'aproximació
# Croix-Caluyau

Croix-Caluyau és un municipi francès, situat a la regió dels Alts de França, al departament del Nord. L'any 2006 tenia 219 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 253 | 262 | 248 | 220 | 216 | 213 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Elisabeth Pruvot | |
# Osteocephalus leoniae

Osteocephalus leoniae és una espècie de granota endèmica del Perú.

## Referències

* Angulo, A. & Jungfer, K.-H. 2004. Osteocephalus leoniae. Llista Vermella d'Espècies Amenaçades de la UICN 2006. Consulta: 7 de gener de 2008.
# Juli Teòdot

Juli Teòdot (grec antic: Θεὸδοτος, llatí: Julius Theodotus) va ser un sofista i retòric grec que va florir en temps de Marc Aureli, al segle ii.
Va ser deixeble de Lol·lià i d'Herodes Àtic, dels quals posteriorment va ser rival. Va ensenyar retòrica a Atenes, nomenat com a mestre per l'emperador, de qui va rebre deu mil dracmes com a remuneració. La seva vida és relatada per Filostrat a l'obra Βίοι Σοφιστῶν (Vides dels sofistes).

## Referències

* ↑ «Iulius.508». A: Realencyclopädie der classischen Altertumswissenschaft.
* ↑ [https://quod.lib.umich.edu/m/moa/acl3129.0003.001/1081?page=root;rgn=full+text;size=100;view=image;q1=TheodotusSmith,+William+(ed.).+Dictionary+of+Greek+and+Roman+biography+and+mythology.+Vol.+III.++Boston:+Little,+Brown+&+Comp.,+1867,+p. 1073. ]
# Tristana

Tristana és una pel·lícula franco-italo-espanyola de Luis Buñuel Portolés de 1970, que ha estat doblada al català.

## Argument

L'acció es desenvolupa a Toledo. A la mort dels seus pares, Tristana és recollida pel seu oncle. La sedueix i esdevé la seva amant. S'enamora d'un jove pintor i marxa amb ell a Madrid. Dos anys més tard torna malalta. Afectada d'un tumor al genoll, ha de ser amputada d'una cama. Amargada, es nega a casar-se amb el jove i torna a viure amb el seu oncle amb qui es casa. Aquest últim cau malalt, víctima d'una crisi nocturna demana ajuda a Tristana. Fa veure que telefona al doctor, després obre la finestra mentre neva fora, per accelerar la seva mort.

## Repartiment

* Catherine Deneuve: Tristana
* Fernando Rey: Don Lope
* Franco Nero: Horacio
* Lola Gaos: Saturna
* Antonio Casas: Don Cosme
* Jesús Fernández: Saturno
* Denise Menace: Armanda
* Vicente Solar: Don Ambrosio
* José Calvo: Bellringer
* Fernando Cebrián: Dr. Miquis
* Josep Maria Caffarel: Don Zenón
* Antonio Ferrandis: Subastero
* Antonio Casas: Don Cosme
* Pepe Calvo: Campanero

## Al voltant de la pel·lícula

* És la primera pel·lícula de Buñuel rodada a l'Espanya franquista des de l'incident de Viridiana el 1961, les còpies de la qual van ser segrestades.
* Durant el rodatge, Catherine Deneuve diu els seus diàlegs en francès, i va ser per tant doblada per una actriu espanyola per a la versió original en espanyol.

## Referències

* ↑ «Tristana». esadir.cat.
* ↑ «Tristana». The New York Times.
# Tróitskoie (Khakàssia)

* Per a altres significats, vegeu «Tróitskoie».
Tróitskoie (en rus: Троицкое) és un poble de la República de Khakàssia, a Rússia, que en el cens del 2010 tenia 616 habitants. Pertany al districte de Bograd.

## Referències

* ↑ Почтовые индексы России. Регионы России → Республика Хакасия → Боградский район → село Абакано-Перевоз
# Calendari budista

El calendari budista s'empra a Sri Lanka, Cambodja, Laos, Tailàndia i Birmània i comença amb l'any de la mort de Buda, el qual fins a mitjans del segle xx es creia que era el 543 aC (Actualment es creu que va néixer cap al 480 aC, ± 20 anys).
Una convenció d'experts en Göttingen, Alemanya, va deduir que Buda ha d'haver mort entre vint anys abans i vint anys després de l'400 aC, és a dir entre el 420 i el 380 aC. Si va viure 80 anys, llavors hauria nascut entre el 500 i el 460 aC.
La majoria dels budistes celebren l'arribada del nou any el 3 de febrer, els tibetans ho celebren el 18 de febrer i alguns esperen fins al 2 d'abril. El naixement i mort de Buda, d'altra banda no pateix variacions i s'ha establert les dates del 15 de febrer i el 13 de maig respectivament.
# Storm Lake

Storm Lake és una població dels Estats Units a l'estat d'Iowa. Segons el cens del 2000 tenia 10.076 habitants.

## Demografia

Segons el cens del 2000, Storm Lake tenia 10.076 habitants, 3.466 habitatges, i 2.207 famílies. La densitat de població era de 972,6 habitants/km².
Dels 3.466 habitatges en un 32,1% hi vivien nens de menys de 18 anys, en un 51,6% hi vivien parelles casades, en un 8,3% dones solteres, i en un 36,3% no eren unitats familiars. En el 29,9% dels habitatges hi vivien persones soles el 14,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,2.
Per edats la població es repartia de la següent manera: un 24,1% tenia menys de 18 anys, un 18% entre 18 i 24, un 24,9% entre 25 i 44, un 17,1% de 45 a 60 i un 15,9% 65 anys o més.
L'edat mediana era de 32 anys. Per cada 100 dones de 18 o més anys hi havia 96,6 homes.
La renda mediana per habitatge era de 35.270 $ i la renda mediana per família de 42.236 $. Els homes tenien una renda mediana de 27.321 $ mentre que les dones 20.869 $. La renda per capita de la població era de 15.150 $. Entorn del 8% de les famílies i l'11,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Storm Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Storm Lake». American Fact Finder. Oficina del Cens dels Estats Units, 12-01-2010.
# Clot de Galvany

El Clot de Galvany és un Paratge Natural Municipal del municipi d'Elx (Baix Vinalopó). Declarat per Acord del Consell de la Generalitat Valenciana amb data 21 de gener de 2005, compta amb una superfície de 366,31 ha, es troba al tram litoral, al límit nord-oest del ventall al·luvial del riu Vinalopó.
El Clot de Galvany és un enclavament de gran valor ambiental. S'hi poden distingir diferents ecosistemes que contenen una flora i fauna de gran rellevància a escala autonòmica i fins i tot estatal. Així, en podem destacar la presència d'espècies d'avifauna, com ara la rosseta, l'oroval, l'ànec capblanc i el roget. Entre els amfibis cal destacar el tòtil i la granota verda, com també una gran varietat de rèptils. Aquest paratge també destaca per la presència de diverses comunitats faunístiques dunars, saladars i comunitats palustres. En destaquen endemismes com els Limonuis furfuraceum i supinum.
El Clot de Galvany atresora la millor formació dunar de la província d'Alacant i una de les millors del País Valencià, amb un sistema de dunes mòbils, semifixes i fixes, que en temps pretèrits i des de la dècada dels seixanta foren destruïdes per la intensa activitat urbanística desenvolupada en el context del fort creixement de la demanda residencial vinculada amb la intensa activitat urbanística de les zones litorals alacantines.
Cal remarcar també que part de l'àmbit territorial del paratge s'ha inclòs en el Catàleg de zones humides, que va ser aprovat per Acord de 10 de setembre de 2002, del Consell de la Generalitat Valenciana, i en la Llista inicial de Llocs d'Interés Comunitari (LIC) del País Valencià.

## Referències

* ↑ «La serra de Santa Pola, el Clot de Galvany i l’albufera d’Aigua Amarga». Gran Enciclopèdia Catalana. [Consulta: 22 abril 2023].
* ↑ Sánchez Ferris (et al), Esteban José «Introducción al patrimonio geológico y paleontológico del paraje natural municipal del Clot de Galvany (Elche, Alicante).». Cidaris: Revista Ilicitana de Paleontología y Mineralogía, 32, 2014, pàg. 5-20.
* 1 2 Jaén i Urban, Gaspar. El Clot de Galvany a Elx: dades per a un debat. Ajuntament d'Elx, 1992. ISBN 978-84-606-0812-7.
* ↑ Iborra, Germán M. López; Patiño, Antonio Bañuls; Llenes, Antonio Zaragozí; Bernabeu, Joan Sala; Rosique, Alejandro Izquierdo. Atlas de las aves nidificantes en la provincia de Alicante (en castellà). Universidad de Alicante, 2015-04-13, p. 100. ISBN 978-84-9717-357-5.
* ↑ Donat-Torres, M. P.; Martinez Fort, Jose Salvador «Evaluación de la vegetación en un área del litoral mediterráneo en Alicante (España)». Fitosociologia. Società Italiana di Fitosociologia, 48, 2011, pàg. 55–66.
* ↑ Buades Blasco, Jerónimo «Una mirada al territori. Les "illes" del Baix Vinalopó». La Rella: anuari de L'Institut d'Estudis Comarcals del Baix Vinalopó, 24, 2011, pàg. 25–42. ISSN: 1886-1032.

## Vegeu també

* Llista d'espais naturals del País Valencià

## Enllaços externs

* Conselleria de Medi Ambient Arxivat 2007-12-30 a Wayback Machine.
* Turisme d'Elx Arxivat 2008-05-13 a Wayback Machine.
* La destrucció del Clot de Galvany (castellà)
# Croke Park

Croke Park (Páirc an Chrócaigh, AFI:) és un estadi multiusos de Dublín i seu de l'Associació Atlètica Gaèlica (GAA, Gaelic Athlectic Association), l'organització esportiva més important d'Irlanda. L'estadi és al centre de Dublín i té capacitat per més de 82.300 espectadors, la qual cosa converteix al recinte en l'estadi més gran del país. El parc esportiu existeix des de 1864 i l'estadi serveix des de 1891. S'hi practica en tre d'altres esports com el futbol gaèlic o el hurling. Va ser nomenat en honor del bisbe Thomas Croke (1824-1902) una figura important en el nacionalisme irlandès i cofundador de la GAA.

## Diumenge Sagnant

En aquest recinte va tenir lloc l'any 1920 una massacre anomenada Diumenge Sagnant (Bloody Sunday) en un partit de futbol gaèlic a causa de l'atac de l'exèrcit anglès que va metrallar el públic i els jugadors que ocupaven l'estadi.

## Concerts

A més de d'esport, s'hi organitzen concerts de música i molts artistes internacionals hi van passar. Es recorda el concert d'U2 el 19 de juny de 1985. Altres artistes van seguir: Tina Turner, Garth Brooks, Elton John, Billy Joel, Bon Jovi, Robbie Williams, Céline Dion, The Pet Shop Boys, Take That, Springsteen, Coldplay i molts altres.

## Referències

* ↑ Carey, Rachel. «Passionate about stories: Croke Park» (en anglès). All Good Tales, 08-10-2018. [Consulta: 24 juliol 2024].
* ↑ Molumby, Gerry. «Who is Croke of Croke Park?» (en anglès). Ireland and its Diaspora, 01-07-2017.
* ↑ «Thomas Croke» (en anglès). Cartlann, 14-10-2021. [Consulta: 24 juliol 2024].
* ↑ «Bloody Sunday 1920: Croke Park killings remembered 100 years on» (en anglès). BBC, 21-11-2020.
* ↑ «On this day in 1985: U2 play Croke Park for the first time» (en anglès). The Hot Press, 29-06-2020. [Consulta: 24 juliol 2024].
* ↑ «Previous Concerts held at Croke Park» (en anglès). Croke Park. [Consulta: 24 juliol 2024].

## Enllaços externs

* Croke Park - Lloc web oficial
# Osteocephalus heyeri

Osteocephalus heyeri és una espècie de granota que es troba a Colòmbia i, possiblement també, al Brasil i el Perú.
Està amenaçada d'extinció per la pèrdua del seu hàbitat natural.

## Referències

* Rueda, J.V. & Acosta-Galvis, A. 2004. Osteocephalus heyeri. Llista Vermella d'Espècies Amenaçades de la UICN 2006. Consulta: 7 de gener de 2008.
# Tróitskoie (Oriol)

* Per a altres significats, vegeu «Tróitskoie».
Tróitskoie (en rus: Троицкое) és un poble de l'óblast d'Oriol, a Rússia, segons el cens del 2010 tenia 405 habitants. Pertany al districte municipal de Verkhóvie.

## Referències

* ↑ «Орловская область. Общая площадь земель муниципального образования. ФСГС». Arxivat de l'original el 2016-03-06. [Consulta: 3 desembre 2018].
* ↑ «Закон Орловской области от 19 ноября 2004 года № 446-ОЗ «О статусе, границах и административных центрах муниципальных образований на территории Верховского района Орловской области»». Arxivat de l'original el 2018-09-12. [Consulta: 12 setembre 2018].
* ↑ «История Верховского района на сайте областной администрации». Arxivat de l'original el 2018-04-01. [Consulta: 22 maig 2011].
# Storm Large

Storm Large (nascuda com a Susan Storm Tempesta, Southborough, Massachusetts, 25 de juny de 1969) és una cantant, compositora i actriu estatunidenca. Va atreure l'atenció del seu país com a concursant al programa de televisió de la CBS Rock Star: Supernova. Durant molts anys ha estat únicament un artista de rock i en els últims anys s'ha diversificat en el món del teatre i el cabaret. Combina les actuacions de la seva pròpia banda en escenaris de tot el país i la gira amb el grup Pink Martini a tot el món.

## Discografia
### Àlbums d'estudi

| Nom | Llançament | Àlies |
| Big Daddy Large | 1995 | FlowerSF |
| Storm and Her Dirty Mouth | 1998 | Storm and Her Dirty Mouth |
| The Calm Years | 2000 | Storm Inc. |
| Hanging With The Balls | 2003 | The Balls |
| Vasectomy | 2005 | The Balls |
| Ladylike Side One | June 5, 2007 | Storm Large |
| Crazy Enough | 2009 | Storm Large |
| Le Bonheur | 2014 | Storm Large |

### Senzills

| Nom | Nota | Llançament |
| Ladylike | Storm i The Balls | 2006 |
| Ladylike | Amb Dave Navarro | 2006 |

### Col·laboracions

* «Little Drummer Boy» (com a FlowerSF) a Christmas Time in San Francisco per diversos artistes (1995)
* «Ego» (com a FlowerSF) a She's a Rebel per diversos artistes (1997)
* «About You», «Let Go» a Infinite Syndrome per Bugs (1997)
* «I'm not alright", «Lust», «Superman», «Ima Yora», «Geraldine», «Crazy Love» a Storm & her dirty mouth per Storm & her dirty mouth (1998)
* «You Don't Bring Me Flowers Anymore (Ruff Mix)» a You Are Here per Insecto (1999)
* «Rape Me» (com a Storm Inc.) a Nearvana: San Francisco per diversos artistes (2002)
* «Down», «Lovetractors 4 Sale» a Planet of the Fish per Alien Lovestock (2004)
* «Valentine's Day», «Closer Closer», «Ruin Everything» a Sessions at East per Auditory Sculpture (2006)
* «Asylum Road» a Dearly Departed per diversos artistes (2008)
* «Voices» a Shakers' Sessions per diversos artistes (2011)

## Referències

* ↑ «Storm Large: The bare facts». The Oregonian, 02-04-2009. [Consulta: 5 abril 2009].

## Enllaços externs

* Storm Large - Lloc web oficial
# Ctenomys emilianus

Ctenomys emilianus és una espècie de mamífer rosegador histricomorf de la família dels ctenòmids. És endèmica de l'Argentina.

## Referències

* ↑ Bidau, C.; Lessa, E.; Ojeda, R. Ctenomys emilianus. UICN 2008. Llista Vermella d'espècies amenaçades de la UICN, edició 2008, consultada el 11 agost 2014.
# Olivia Edward

Olivia Edward (Long Island, Nova York, 25 de gener de 2007) és una actriu estatunidenca coneguda pel seu paper de Duke a la sèrie de televisió de FX Better Things. Va començar la seua carrera amb dos anys i ha tingut diverses aparicions com a convidada a sèries de televisió com Unbreakable Kimmy Schmidt i The Mysteries of Laura. El director de càsting de Better Things va ajudar Edward a obtenir un paper recurrent a la sèrie Crazy Ex-Girlfriend a The CW. El seu pare és la personalitat televisiva, autor i medium psíquic John Edward.
Edward també balla i canta, i és ambaixadora Wildlife Warrior al zoològic d'Austràlia.

## Referències

* ↑ «Pamela Adlon and Louis C.K.'s 'Better Things' First Trailer». Screencrush.com, 19-07-2016. [Consulta: 28 agost 2016].
* ↑ «'Better Things' review: Pamela Adlon shines in 'Louie'-style FX show». Arxivat de l'original el 8 de juliol 2018. [Consulta: 16 setembre 2016].
* 1 2 Gay, Verne. «Huntington's Olivia Edward Dishes On FX's Better Things», 10-11-2016. Arxivat de l'original el 8 de juliol 2018. [Consulta: 25 maig 2018].
# Vall de Llauset

La vall de Llauset és una depressió pirinenca allargada de la superfície terrestre recorreguda pel riu Llauset, situada a la Ribagorça aragonesa, al sud de la vall de Barravés dins el municipi de Montanui. Es va formar a la zona meridional del massís de la Maladeta.
El riu Llauset desemboca a la Noguera Ribagorçana, serveix per a buidar l'estany de cap de Llauset i sustenta l'estany de Botornàs i l'estany de Llauset d'origen glacial, situat a 2200 metres sobre el nivell de la mar, que és el més gran de la vall de Llauset. Aquest estany ha esdevingut en un embassament aprofitat per a la producció hidroelèctrica.

## Llocs d'interès

* Pic de Vallibierna
* Estanys d'Anglos
* Estanys d'Anglos, situats al nor-oest de la collada d'Anglos.
* Presa i riu de Llauset
* Pic de Vallibierna

## Vegeu també

* Vall de Barravés

## Referències

* ↑ «Vall de Llauset». Gran Enciclopèdia Catalana. Barcelona: Grup Enciclopèdia Catalana.
* 1 2 3 «Vall de Llauset». Gran Enciclopèdia Catalana. Barcelona: Grup Enciclopèdia Catalana.
* ↑ Vilà i Valentí, J. [et al.].. Atles Universal Català (Gran Enciclopèdia Catalana). Barcelona: Enciclopèdia Catalana, abril de 1986. ISBN 8485194411. p. 26 E-3
* ↑ «Gran Enciclopèdia Aragonesa, Lago de Llauset». Arxivat de l'original el 2017-08-15. [Consulta: 29 novembre 2016].

## Bibliografia

* BOIX, Jordi. "La Vall de Barravés". Dins El Pallars, la Ribagorça i la Llitera. Barcelona: Fundació Enciclopèdia Catalana, 1984 (Gran geografia comarcal de Catalunya, 12). ISBN 84-85194-47-0.